Senere proklamerte Gung Ye seg selv som Buddha og ble en riktig tyrann som dømte alle som gikk mot han til døden. Samtidige tolket det som om han var blitt grepet av forfølgelsesvanvidd. Blant de adskillige som han egenrådig dømte tul døden var hans egen kone, fru Gang. I 918 hadde fire av hans egne generaler fått nok, Hong Yu (홍유, 洪儒), Bae Hyeon-gyeong (배현경, 裵玄慶), Shin Sung-gyeom (신숭겸, 申崇謙) og Bok Ji-gyeom (복지겸, 卜智謙) tok makten i landet og innsatte Wang Geon som konge. Like etter ble det nye kongedømmet Goryeo proklamert.